### NN 73/2022 (27.6.2022.), Odluka o naknadi za razvoj društva Humvio d.o.o., Hum na Sutli

Humvio d.o.o.

1088

Na temelju čl. 52. Zakona o financiranju vodnog gospodarstva (»Narodne novine«, 153/09, 90/11, 56/13, 154/14, 119/15, 120/16, 127/17 i 66/19) i članka 23. stavak 1. Zakona o vodnim uslugama (»Narodne novine«, 66/19) i članka 20. Izjave o osnivanju i usklađenju općih akata i sa zakonom o trgovačkim društvima, Skupština Društva Humvio d.o.o., na sjednici održanoj 21. lipnja 2022. godine donijela je

ODLUKU

O NAKNADI ZA RAZVOJ

Članak 1.

Ovom Odlukom uvodi se obveza plaćanja naknade za razvoj na području nadležnosti javnog isporučitelja vodnih usluga Humvio d.o.o. (u daljnjem tekstu: Isporučitelj) te se utvrđuju: obveznici plaćanja, osnovica plaćanja, visina naknade, način i rokove uplate, namjena prihoda od naknade, izuzeća te nadzor obračuna i naplate naknade za razvoj.

Članak 2.

Naknada za razvoj obračunava se i naplaćuje, uz suglasnosti načelnika/Skupštine općine Hum na Sutli, na području općine Hum na Sutli, dio naselja Kostel, Kostel Bregi i Kostelsko područje grada Pregrade uz cijenu vodne usluge.

Članak 3.

Obveznici plaćanja naknade za razvoj su svi korisnici javnih vodnih usluga na području isporučitelja vodnih usluga na općine Hum na Sutli, dio naselja Kostel, Kostel Bregi i Kostelsko

Članak 4.

Osnovica za obračun naknade za razvoj je jedinica mjere isporučene vodne usluge javne vodoopskrbe odnosno jedan metar kubni isporučene vode 1 m3.

Naknada za razvoj na području isporučitelja vodnih usluga – općine Hum na Sutli, dio naselja Kostel, Kostel Bregi i Kostelsko za kategorije korisnika domaćinstva iznosi 0,25 kn/m3, za poslovne prostore 0,50 kn, za m3 isporučene vode.

Naknada za razvoj utvrđena je u jednakoj visini na cijelom području.

Iznimno, ako Isporučitelj oslobodi korisnika plaćanja dijela vodne usluge za količinu vode iznad 200 m3 u slučajevima kvara na internoj vodovodnoj mreži uzrokovanog višom silom u jednom obračunskom razdoblju, naknada za razvoj će se obračunati na osnovi prosječne potrošnje vode u prethodne dvije godine.

Članak 5.

Naknada za razvoj se obračunava i naplaćuje putem računa za vodne usluge koje korisnicima ispostavlja Isporučitelj i iskazuje se kao zasebna stavka.

Način i rokovi plaćanja naknade za razvoj se određuju u skladu s Odlukom o cijeni vodnih usluga koju donosi Isporučitelj.

Članak 6.

Naknada za razvoj je prihod Isporučitelja.

Prihod od Naknade za razvoj koja se plaća na području jedinice lokalne samouprave koristi se za dijelove sustava javne vodoopskrbe i/ili sustava javne odvodnje koji služe isključivo korisnicima vodnih usluga na području te jedinice lokalne samouprave, sukladno planu gradnje komunalnih vodnih građevina.

Prihodi od naknade za razvoj će se koristiti za financiranje:

1. za sufinanciranje troškova izgradnje komunalnih vodnih građevina u investicijama EU projekata,

2. za sufinanciranje izgradnje sustava javne vodoopskrbe i odvodnje na području općine Hum na Sutli, dio naselja Kostel, Kostel Bregi i Kostelsko

3. za izradu projektne i tehničke dokumentacije i troškove stručnog nadzora na području općine Hum na Sutli

4. za rješavanje imovinsko-pravnih odnosa, otkup i uređenje zemljišta potrebnog za izgradnju vodnih građevina

5. gradnje ostalih komunalnih vodnih građevina sukladno planu gradnje komunalnih vodnih građevina na području.

Članak 7.

Isporučitelj je obvezan evidentirati obračunata i prikupljena (naplaćena) sredstva naknade za razvoj na posebnoj poziciji u poslovnim knjigama na posebnom kontu – poziciji, a utrošak prikupljenih sredstava koristi se za financiranje izgradnje objekata iz članka 6. ove Odluke.

Isporučitelj je obvezan skupštini dostaviti godišnje izvješće o obračunatim, prikupljenim (naplaćenim) i utrošenim sredstvima naknade za razvoj.

Članak 8.

Nadzor nad obračunom i naplatom naknade za razvoj obavlja Skupština Isporučitelja na temelju dostavljenog izvješća iz članka 7. ove Odluke.

Članak 9.

Prikupljena (naplaćena) sredstva naknade za razvoj na temelju ranije donesene Odluke o naknadi za razvoj javne vodoopskrbe i javne odvodnje, na području općine Hum na Sutli, a neutrošena do dana primjene ove Odluke, koristit će se za sufinanciranje troškova izgradnje komunalnih vodnih građevina u investicijama EU projekata, te za gradnju komunalnih vodnih građevina sukladno planovima gradnje komunalnih vodnih građevina i sklopljenim ugovorima o financiranju s jedinicom lokalne samouprave.

Članak 10.

Danom primjene ove Odluke prestaje važiti:

– Odluka o naknadi za razvoj javne vodoopskrbe i javne odvodnje, na području općine Hum na Sutli, klasa: 325-01/13-0/3; urbroj: 2214/02-01-13-3 od 20. ožujka 2013. godine.

Članak 11.

Ova se Odluka dostavlja Vijeću za vodne usluge u roku od 5 dana od donošenja.

Članak 12.

Odluka o naknadi za razvoj donosi se za razdoblje važenja plana gradnje komunalnih vodnih građevina.

Članak 13.

Ova Odluka stupa na snagu prvi dan nakon donošenja, a primjenjuje se od 1. srpnja 2022. godine.

Ova Odluka objavljuje se u »Narodnim novinama« i na internetskim stranicama Isporučitelja.

Urbroj: 28/2022

Hum na Sutli, 21. lipnja 2022.

Predsjednik Skupštine
 Humvio d.o.o.
 Zvonko Jutriša, dipl. ing. stroj., v. r.